Държавен вестник, бр. 103, 2024 г., стр. 17

БРОЙ  103	
Д Ъ Р Ж А В Е Н  В Е С Т Н И К 	
СТР.  17   
(4) За означаване на кубичните метри и 
техните кратни трябва да се използва черен 
цвят.
(5) За означаване на дробни на кубичния 
метър трябва да се използва червен цвят.
(6) Цветовете по ал. 4 и 5 се използват 
за показалци, стрелки, цифри, зъбни колела, 
дискове, циферблати или процепи.
(7) Могат да се използват и други начини 
за означаване на кубичния метър, неговите 
кратни и дробни, като не трябва да има дву­
смислие при разграничаването на цялата част 
и на десетичната част на стойността на обема.
Чл. 91. Показващите устройства могат да 
бъдат аналогови, цифрови или комбинация 
от двете.
Чл. 92. (1) При аналоговите показващи уст­
ройства показанието на обема се осъществява 
чрез непрекъснатото движение на:
1. една или повече стрелки, които се движат 
спрямо градуирани скали;
2. една или повече кръгови скали или ролки 
с числа, които преминават покрай показалец.
(2) Стойността, изразена в кубични метри 
за всяко скално деление, трябва да има формат 
10
n, където n е положително или отрицателно 
цяло число или нула, като по този начин се 
създава ред от последователни декади. Всяка 
скала трябва да бъде градуирана в стойно­
сти, изразени в кубични метри, или да бъде 
придружена от множител (x 0,001; x 0,01; x 
0,1; x 1; x 10; x 100; x 1000 и т.н.).
(3) Въртеливото движение на стрелките или 
кръговите скали трябва да бъде по посока на 
часовниковата стрелка.
(4) Линейното движение на стрелки или 
скали трябва да бъде отляво надясно.
(5) Движението на цифровите индикаторни 
ролки трябва да бъде от долу нагоре.
Чл. 93. (1) При цифровите показващи ус­
тройства показанието на обема се осъществява 
чрез поредица от съседни цифри, появяващи се 
в един или в няколко прозореца. Нарастването 
на даден цифров разряд трябва да завърши, 
когато цифрата с предишната по-ниска де­
када се смени от 9 на 0. Видимата височина 
на цифрите трябва да бъде най-малко 4 mm.
(2) За показващи устройства, които не са 
електронни:
1. движението на цифровите индикаторни 
ролки трябва да бъде от долу нагоре;
2. най-ниската по стойност декада може да 
има непрекъснато движение, като прозорецът 
трябва да е достатъчно голям, за да позволява 
недвусмислено отчитане на цифрата.
(3) Допуска се електронните показващи 
устройства да работят в прекъснат режим 
дори и при измерване, но трябва да е въз­
можно при поискване обемът да се показва 
по всяко време. Ако показващото устройство 
работи в прекъснат режим, показанието за 
обема трябва да се задържа най-малко десет 
секунди. Правилното функциониране на по­
казващото устройство трябва да може да бъде 
проверено, например чрез последователното 
показване на различни знаци. Всяка стъпка 
от тази поредица трябва да трае най-малко 
една секунда. 
Чл. 94. При комбинация от аналогови и 
цифрови показващи устройства показанието на 
обема се дава чрез комбинация от устройства 
от аналогово и цифрово показващо устройство, 
като се прилагат съответните изисквания за 
всеки от двата типа.
Чл. 95. (1) Всяко показващо устройство 
трябва да дава възможност за визуална и 
недвусмислена проверка и настройване.
(2) Показващото устройство за визуална 
проверка може да има непрекъснато или 
прекъснато движение.
(3) Показващото устройство за визуална 
проверка може да бъде снабдено и с допълни­
телни елементи за бърза проверка (например 
дискове, звезди и т.н.), които подават сигнали 
от външни сензори.
Чл. 96. (1) Стойността на проверочното 
скално деление, изразена в кубични метри, 
трябва да бъде от вида: 1 х 10n, 2 x 10n или 
5 x 10n, където n е положително или отрица­
телно цяло число или нула.
(2) За аналогови и цифрови показващи 
устройства с непрекъснато движение на пър­
вия елемент проверочната скала може да се 
образува чрез деление на две, пет или десет 
равни части на интервала между две последо­
вателни цифри на първия елемент. Деленията 
не трябва да се означават с цифри.
(3) За цифровите показващи устройства с 
прекъснато движение на първия елемент про­
верочното скално деление е интервалът между 
две последователни цифри или постепенно 
нарастващи движения на първия елемент.
Чл. 97. (1) При показващи устройства с 
непрекъснато движение на първия елемент 
видимата дължина на скалното деление не 
може да бъде по-малка от 1 mm и по-голяма 
от 5 mm. Скалата се състои от:
1. линии с еднаква дебелина, която не 
превишава една четвърт от разстоянието 
между осите на две последователни линии, 
като линиите може да се различават една от 
друга само по дължина, или
2. чрез контрастни ленти с еднаква широчи­
на, равна на дължината на скалното деление.
(2) Видимата широчина на върха на стрел­
ката не трябва да превишава една четвърт от 
дължината на скалното деление и не трябва 
да бъде по-голяма от 0,5 mm.
Чл. 98. (1) Стойностите на проверочното 
скално деление трябва да са достатъчно малки, 
така че грешката, дължаща се на разделител­
ната способност на показващото устройство, 
да не надвишава 0,25 % за водомери с клас 
на точност 1 и 0,5 % за водомери с клас на